«Михеил Саакашвили хықәкыс имоуп Қырҭтәыла аҭагылазаашьа аилаҩынтра», — иҳәеит апарламент ахантәаҩы Шьалуа Папуашвили.
Иажәақәа рыла, 2021 шықәсазы Саакашвили маӡала атәыла аҩналара иацхрааз атәымтә тәылақәа рмаҵзура ҷыдақәа рхықәкы еилкаауп.
Шьалуа Папуашвили Саакашвили иан лашьа, Ҭемыр Аласаниа иҟаиҵаз аҳәамҭа дахцәажәеит.
«Абахҭа дыҟазаауа, Украина ма Америка дыҟазаауа, хықәкы хадас имоуп Қырҭтәыла аҭагылазаашьа аилаҩынтра. Иан иашьа иқәгылара шәазыӡырҩит, уи бџьаршьҭыхрала атерриториатә акзаара аиҭашьақәыргылареи дрыхцәажәеит. Ари ала шьақәирӷәӷәеит, 2021 шықәсазы Саакашвили маӡала атәыла аҩналара иацхрааз атәымтә тәылақәа рмаҵзура ҷыдақәа рхықәкы», — иҳәеит Папуашвили.